text: Hulk aega tagasi, vast Laari esimese valitsuse ajal, vaidlesime tudengitest sõpradega päevapoliitika üle. Üks kamraad teatas, et see või teine asi ei sobi talle kui maksumaksjale. Küsisin irooniliselt, millal ta üldse mõnda maksu on maksnud. Tema vastas, et loomulikult on ta maksumaksja – alles hetk tagasi maksis Humala Heikilt õlut tellides alkoholiaktsiisi. See on ainus kord, mil olen kuulnud, et keegi tunneb ennast õllejoomise juures maksumaksjana. Aga tanklas, aga poes toitu ostes? Aga makstes uute pükste hinnast viiendiku valitsusele?